દાખલા તરીકે હું કહું કે ચાલો રવિવારે સવારે હિંદુ સ્વયંસેવક સંઘની શાખામાં કે મફત ‘ભગવદ ગીતાજી’ના પુસ્તકોનું વિતરણ કરવા તો કેટલા હિંદુઓ તૈયાર થાય ખબર છે? ૧૦૦માંથી ૫ થાય તે દિ સાંજે હું ઘેર ઘીના પાંચ દીવા કરું છું. ગપગોળા નથી હાંકતો, સ્વાનુભવ પરથી કહું છું. અને સામે પક્ષે લોકો વટાળ પ્રવૃત્તિ માટે દરેક રવિવારે, એકેય રવિવારે ખાડો પાડ્યા વગર, ઠંડી હોય કે ગરમી, વરસાદ હોય કે પૂર, ભારત-ભરમાં હજારોની ટીમોમાં ગામે-ગામ ખૂંદવા નીકળી પડે છે. કુદરતી આફતોમાં તો ખાસ! એતો એમના ધર્મનો વેપલો કરવાનો કે માર્કેટિંગ કરવાનો સોનેરી અવસર!!! લોકોની બદહાલી અને તકલીફનો ગેરલાભ ઉઠાવીને એમને થોડી આર્થિક મદદ કરવી અને એના બદલામાં એમને આડકતરી રીતે ધર્માન્તરણ માટે દબાણ કરવું. એમને Sales and Marketing વાળાઓની જેમ રીતસરના ટાર્ગેટ આપેલા હોય છે. કોણે કયું ગામ, કઈ જાતિ, કઈ નાતનું કયું ખોરડું કે બારણું ખખડાવવાનું અને કેમ વાત કરવાની એની ટ્રેનીગ આપેલી હોય છે. અને જેટલાને વટલાવે એ પ્રમાણે પૈસા અને ‘બક્ષિસ’ મળે છે. ના માનવામાં આવતું હોય તો જાતે કોઈ આંતરિયાળ ગામમાં જઈ તપાસ કરી આવો. અરે સાહેબ એનાથીય સહેલું, લો ને આ લીંક (અહીં ક્લિક કરો ) ઉપર એમણે જાતે જ ઈન્ટરનેટ ઉપર તેમના ટાર્ગેટ જીલ્લાઓ, તાલુકાઓ, ગામો અને નાતની યાદીઓ મૂકી છે. તમારા ગામનું અને તમારી જ્ઞાત(નાત)નું નામ એમાં છે કે નહિ ચકાસી લેજો. અને એય ના કરો તો આ એક-બે ઉદાહરણો નીચે જોઈ લેજો.